Anunţ juridic important

|

52009PC0509

Propunere de decizie a Consiliului de modificare a Deciziei 2008/839/JAI privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II)  /* COM/2009/0509 final - CNS 2009/0137 */

	[pic] | COMISIA COMUNITĂŢILOR EUROPENE |Bruxelles, 29.9.2009COM(2009) 509 final2009/0137 (CNS)Propunere deDECIZIE A CONSILIULUIde modificare a Deciziei 2008/839/JAI privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II)EXPUNERE DE MOTIVE1. Contextul propunerii• Motivele și obiectivele propuneriiComisia contribuie la punerea la dispoziție a noilor funcționalități ale SIS II și prin aceasta, la menținerea unui nivel ridicat de securitate în spațiul de libertate, securitate și justiție. Comisia dorește să confere un nou dinamism dezvoltării SIS II după perioada de analiză și remediere, în cursul căreia un număr semnificativ de probleme și erori cunoscute au fost rezolvate, iar soluțiile fie au fost identificate, fie au fost puse în aplicare în vederea remedierii acestor probleme și erori.Obiectivul prezentei propuneri, precum și al unei propuneri de regulament pe aceeași temă, este de a preveni expirarea Deciziei 2008/839/JAI care reglementează migrarea de la Sistemul de Informații Schengen (SIS 1+) în forma sa actuală la Sistemul de Informații Schengen din a doua generație (SIS II) înainte ca migrarea să se poată realiza din punct de vedere tehnic. Mai mult, prezenta propunere asigură flexibilitate juridică pentru dezvoltarea SIS II cu ajutorul scenariului tehnic alternativ SIS 1+ RE, în cazul în care ar trebui să se treacă la acest scenariu.Concomitent, pentru a se asigura gestionarea eficientă a dezvoltării SIS II și a migrării, se instituie Consiliul pentru gestionarea programului global („GPMB”) sub forma unui grup de experți pentru gestionarea și coordonarea consolidată a programului global SIS II și a activităților conexe ca un tot unitar, precum și pentru asigurarea consecvenței între dezvoltarea sistemelor centrale și naționale. Prezenta propunere respectă Concluziile Consiliului din 4-5 iunie 2009, prin care Comisia era invitată - pe baza experienței dobândite și a învățămintelor desprinse din abordarea gestionării programului global SIS II, prevăzută în Concluziile Consiliului din 26-27 februarie 2009 și în conformitate cu cadrul juridic - să prezinte o abordare de gestionare consolidată a structurii de gestionare a proiectului SIS II.Cerința de transparență în procesul de dezvoltare a SIS II pentru Parlamentul European se menține prin obligația de raportare existentă.• Contextul generalSistemul de Informații Schengen (SIS), creat în temeiul dispozițiilor titlului IV din Convenția din 19 iunie 1990 de punere în aplicare a Acordului Schengen din 14 iunie 1985 dintre guvernele statelor Uniunii Economice Benelux, Republicii Federale Germania și Republicii Franceze privind eliminarea treptată a controalelor la frontierele comune (Convenția Schengen) și versiunea ulterioară a SIS, respectiv sistemul SIS 1+, constituie un instrument esențial pentru aplicarea dispozițiilor acquis-ului Schengen, astfel cum a fost integrat în cadrul Uniunii Europene.Dezvoltarea Sistemului de Informații Schengen din a doua generație (SIS II) a fost încredințată Comisiei în temeiul Regulamentului (CE) nr. 2424/2001 al Consiliului și Deciziei 2001/886/JAI a Consiliului din 6 decembrie 2001 privind dezvoltarea Sistemului de Informații Schengen din a doua generație (SIS II). SIS II va înlocui SIS 1+. Dezvoltarea SIS II ia în considerare ultimele evoluții în domeniul tehnologiei informației și permite introducerea unor funcționalități suplimentare.Dispozițiile privind înființarea, funcționarea și utilizarea SIS II sunt prevăzute în Regulamentul (CE) nr. 1987/2006 al Parlamentului European și al Consiliului[1] din 20 decembrie 2006 privind instituirea, funcționarea și utilizarea Sistemului de Informații Schengen din a doua generație (SIS II) și în Decizia 2007/533/JAI[2] a Consiliului din 12 iunie 2007 privind înființarea, funcționarea și utilizarea Sistemului de Informații Schengen din a doua generație (SIS II). Aceste instrumente prevăd că dispozițiile se vor aplica în statele membre care participă la SIS 1 + doar începând cu datele care urmează să fie stabilite de către Consiliu, hotărând prin unanimitatea membrilor săi care reprezintă guvernele statelor membre care participă la SIS 1+. Ulterior, aceste instrumente vor înlocui dispozițiile acquis-ului Schengen care reglementează SIS 1+, în special dispozițiile relevante ale Convenției Schengen.Înainte ca aceasta să aibă loc, utilizatorii sistemului SIS 1+ vor trebui să migreze la mediul SIS II. Prin urmare, s-a elaborat un cadru juridic pentru migrarea de la SIS 1+ la mediul SIS II. În vederea reducerii riscurilor de întrerupere a serviciului pe perioada migrării, o arhitectură tehnică provizorie pentru operațiunile SIS 1+ va permite funcționarea în paralel a SIS 1+ și a anumitor componente tehnice ale arhitecturii sistemului SIS II, în perioada de tranziție.Termenele pentru actualele instrumente de migrare, în special data de expirare a acestora, fixată în prezent la 30 iunie 2010 cel târziu, nu pare a mai fi realistă. Prin urmare, prezenta propunere are ca obiectiv evitarea expirării Deciziei 2008/839/JAI a Consiliului înainte ca migrarea să aibă loc. Rolul GPMB ar fi de a acționa ca un punct central între factorii și părțile interesate implicate în dezvoltarea globală a SIS II. În special, va permite Comisiei și statelor membre să coordoneze programul general în vederea îndeplinirii responsabilităților și activităților respective în ceea ce privește proiectele SIS II de la nivel central și național.Odată cu menținerea alocării de bază a responsabilităților între Comisie, Franța și statele membre participante conform prevederilor instrumentelor care vor fi modificate, prezenta propunere va raționaliza procesele de gestionare.• Dispozițiile în vigoare în domeniul propunerii-  Convenția din 19 iunie 1990 de punere în aplicare a Acordului Schengen din 14 iunie 1985 între guvernele statelor din Uniunea Economică Benelux, Republicii Federale Germania și Republicii Franceze privind eliminarea treptată a controalelor la frontierele comune[3] (Convenția Schengen);-  Regulamentul (CE) nr. 2424/2001 al Consiliului din 6 decembrie 2001 privind dezvoltarea Sistemului de Informații Schengen din a doua generație (SIS II)[4], astfel cum a fost modificat prin Regulamentul (CE) nr. 1988/2006 al Consiliului din 21 decembrie 2006[5];-  Decizia 2001/886/JAI a Consiliului din 6 decembrie 2001[6] privind dezvoltarea Sistemului de Informații Schengen din a doua generație (SIS II), astfel cum a fost modificată prin Decizia 2006/1007/JAI a Consiliului din 21 decembrie 2006[7];-  Regulamentul (CE) nr. 1987/2006 al Parlamentului European și al Consiliului din 20 decembrie 2006 privind instituirea, funcționarea și utilizarea Sistemului de Informații Schengen din a doua generație (SIS II);-  Decizia nr. 2007/533/JAI a Consiliului din 12 iunie 2007 privind înființarea, funcționarea și utilizarea Sistemului de informații Schengen de a doua generație (SIS II);-  Regulamentul (CE) nr. 1986/2006 al Parlamentului European și al Consiliului din 20 decembrie 2006 privind accesul la Sistemul de Informații Schengen din a doua generație (SIS II) al serviciilor competente, în statele membre, pentru eliberarea certificatelor de înmatriculare a vehiculelor[8];-  Decizia 2007/170/CE a Comisiei și Decizia 2007/171/CE a Comisiei din 16 martie 2007 de stabilire a cerințelor rețelei Sistemului de Informații Schengen din a doua generație[9];-  Regulamentul (CE) nr. 189/2008 al Consiliului din 18 februarie 2008 privind testele Sistemului de Informații Schengen din a doua generație (SIS II)[10];-  Decizia 2008/173/CE a Consiliului din 18 februarie 2008 privind testele Sistemului de Informații Schengen din a doua generație (SIS II)[11];-  Regulamentul (CE) nr. 1104/2008 al Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II)[12];-  Decizia 2008/839/JAI a Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II)[13].• Coerența cu celelalte politici și obiective ale UniuniiNu se aplică.2. Consultarea părților interesate și evaluarea impactului• Consultarea părților interesateExperții statelor membre participă îndeaproape la dezvoltarea continuă a SIS II în special, în cadrul Comitetului SIS-VIS. De asemenea, dezvoltarea SIS II a fost discutată în cadrul grupurilor pregătitoare ale Consiliului. Prin Concluziile Consiliului din 4-5 iunie 2009, Comisia este invitată să depună cât mai curând, însă cel târziu până în octombrie 2009, propunerile legislative adecvate pentru modificarea instrumentelor privind migrarea.• Sinteza răspunsurilor și modul în care acestea au fost luate în considerarePrezenta propunere ia în considerare rezultatul consultărilor ample care au avut loc cu statele membre, în special în cadrul Comitetului articolul 36.• Obținerea și utilizarea expertizeiNu s-a recurs la expertiză externă pentru elaborarea prezentei propuneri.• Evaluarea impactuluiNu este necesară efectuarea evaluării impactului pentru această propunere de decizie a Consiliului care nu este inclusă în programul anual legislativ și de lucru al Comisiei, deoarece aceasta este continuarea unui proiect tehnic care nu are un impact economic, social sau de mediu ușor cuantificabil.3. Elementele juridice ale propunerii• Rezumatul acțiunii propuseObiectivul prezentei propuneri este de a preveni expirarea Deciziei 2008/839/JAI a Consiliului înainte de data migrării, în vederea asigurării flexibilității juridice pentru ca un scenariu tehnic alternativ să poată realiza funcționalitățile SIS II pe baza SIS 1+, în cazul în care se trece la acest scenariu, precum și de a eficientiza cât mai mult gestionarea dezvoltării și migrării la SIS II, în special în ceea ce privește coordonarea proiectelor Comisiei și ale statelor membre. Pentru a atinge acest din urmă obiectiv, GPMB se instituie sub forma unui grup de experți la nivelul programului global.• Temeiul juridicTemeiul juridic al prezentei decizii este articolul 30 alineatul (1) literele (a) și (b), articolul 31 alineatul (1) literele (a) și (b) și articolul 34 alineatul (2) litera (c) din Tratatul privind Uniunea Europeană întrucât vizează cooperarea operativă între autoritățile competente din statele membre în domeniul prevenirii, depistării și cercetării infracțiunilor, precum și al colectării, stocării, prelucrării, analizării și schimbului de informații relevante. Mai mult, prezenta propunere are ca obiectiv facilitarea și accelerarea cooperării între ministerele, autoritățile judiciare sau echivalente competente din statele membre, inclusiv, după caz, a cooperării prin intermediul Eurojust.• Principiul subsidiaritățiiPropunerea respectă principiul subsidiarității deoarece obiectivul principal al acțiunii propuse, și anume migrarea de la SIS 1+ la SIS II, nu poate fi îndeplinit de către statele membre în mod individual.• Principiul proporționalitățiiPrezenta propunere nu depășește ceea ce este necesar pentru atingerea obiectivului său. Propunerea respectă principiul proporționalității întrucât activitățile Comisiei se limitează la SIS II central, la activitățile de coordonare și la furnizarea unui dispozitiv tehnic care să permită realizarea cu succes a schimbului de date SIS 1+ între SIS 1+ și SIS II („sistem de conversie”). Mai mult, GPMB funcționează deja ca o structură informală de consultare în scopul coordonării, conform cerințelor instrumentelor existente. Coordonarea între Comisie și statele membre este necesară pentru a asigura reușita globală a SIS II.• Alegerea instrumentelorO decizie a Consiliului este singura formă juridică disponibilă pentru a amâna data de expirare a Deciziei 2008/839/JAI a Consiliului, conform formulării inițiale. În ceea ce privește restul dispozițiilor prezentei propuneri, o decizie a Consiliului este instrumentul cel mai adecvat pentru acțiunea propusă, dată fiind necesitatea de a aplica norme și procese uniforme pentru gestionarea dezvoltării și migrării la SIS II. Dispozițiile prezentei decizii sunt precise și necondiționate.O decizie cadru nu este instrumentul adecvat deoarece propunerea nu vizează o apropiere a legislației statelor membre.Dat fiind că SIS II intră sub incidența a doi piloni comunitari, un regulament al Consiliului în temeiul articolului 66 din Tratatul CE va completa prezenta propunere de decizie a Consiliului.4. Implicațiile bugetareConform Regulamentului (CE) nr. 2424/2001 al Consiliului și Deciziei 2001/886/JAI a Consiliului privind dezvoltarea Sistemului de Informații Schengen din a doua generație cheltuielile legate de dezvoltarea SIS II vor fi suportate din bugetul general al Uniunii Europene.De asemenea, în temeiul articolului 5 din Regulamentul (CE) nr. 1987/2006 al Parlamentului European și al Consiliului din 20 decembrie 2006 și în temeiul articolului 5 din Decizia nr. 533/2007 a Consiliului din 12 iunie 2007, costurile aferente înființării, funcționării și menținerii sistemului SIS II central și infrastructurii de comunicații vor fi suportate din bugetul general al Uniunii Europene. Costurile aferente înființării, funcționării și menținerii fiecărui sistem N.SIS II sunt suportate de statul membru în cauză.În temeiul articolului 15 din Regulamentul (CE) nr. 1104/2008 și din Decizia 2008/839/JAI a Consiliului astfel cum au fost formulate până la această dată, costurile suplimentare aferente migrării, testării, menținerii și măsurilor de dezvoltare la nivel central (SIS II central și infrastructura de comunicații) au fost alocate și bugetului general al Uniunii Europene. Costurile aferente testării, migrării, menținerii și dezvoltării sistemelor naționale, inclusiv N.SIS II, au fost suportate în continuare de fiecare stat membru în cauză.Prezenta propunere nu modifică această structură de bază. Cu toate acestea, va extinde temeiul juridic actual care a fost prevăzut deja de Regulamentul (CE) nr. 1104/2008 și de Decizia 2008/839/JAI a Consiliului pentru a acoperi perioada ulterioară datei de 30 iunie 2010 până la momentul migrării. Mai mult, costurile ocazionate de reuniunile GPMB care se înființează în temeiul prezentei propuneri, inclusiv cheltuielile pentru membrii și pentru experții participanți, vor fi suportate din bugetul general al Uniunii Europene. Creditele necesare pentru a acoperi costurile ocazionate de reuniunile GPMB vor proveni din creditele prevăzute în prezent în Programarea financiară 2010-2013 pentru Sistemul de Informații Schengen (SIS II).Costurile aferente activităților la nivelul SIS 1+, inclusiv activitățile suplimentare desfășurate de Franța, acționând în numele statelor membre (la nivelul SIS 1+), sunt suportate în continuare în conformitate cu prevederile articolului 119 din Convenția Schengen. În temeiul acestui articol, costurile aferente instalării și exploatării funcției de suport tehnic a SIS 1+, astfel cum se menționează la articolul 92 alineatul (3) din convenție, inclusiv costul liniilor care conectează componentele naționale ale Sistemului de Informații Schengen la funcția de suport tehnic, sunt suportate în comun de către statele membre, în timp ce costurile aferente instalării și exploatării componentelor naționale ale Sistemului de Informații Schengen sunt suportate individual de către fiecare stat membru.Comisia a pregătit o fișă financiară care este anexată prezentei propuneri.5. Informații suplimentare• Modificarea legislației în vigoareAdoptarea propunerii va duce la modificarea Deciziei 2008/839/JAI a Consiliului.• Reexaminare/revizuire/clauză de caducitatePropunerea include o clauză de caducitate modificată. Noua dată de expirare va fi stabilită de Consiliu, acționând în conformitate cu articolul 71 alineatul (2) din Decizia 2007/533/JAI a Consiliului.• CalendarEste necesar ca prezenta decizie a Consiliului să fie adoptată cel târziu în iunie 2010 pentru a se asigura continuitatea pregătirilor și executarea la timp a activităților prevăzute.2009/0137 (CNS)Propunere deDECIZIE A CONSILIULUIde modificare a Deciziei 2008/839/JAI privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II)CONSILIUL UNIUNII EUROPENE,având în vedere Tratatul privind Uniunea Europeană, în special articolul 30 alineatul (1) literele (a) și (b), articolul 31 alineatul (1) literele (a) și (b) și articolul 34 alineatul (2) litera (c),având în vedere propunerea Comisiei[14],având în vedere avizul Parlamentului European[15],întrucât:1.  Sistemul de Informații Schengen din a doua generație (SIS II) a fost instituit prin Regulamentul (CE) nr. 1987/2006 al Parlamentului European și al Consiliului din 20 decembrie 2006 privind instituirea, funcționarea și utilizarea Sistemului de Informații Schengen din a doua generație (SIS II)[16] și prin Decizia 2007/533/JAI a Consiliului din 12 iunie 2007 privind înființarea, funcționarea și utilizarea Sistemului de informații Schengen de a doua generație (SIS II)[17].2.  Condițiile, procedurile și responsabilitățile aferente migrării de la SIS 1+ la SIS II sunt prevăzute de Regulamentul (CE) nr. 1104/2008 al Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II)[18] și de Decizia 2008/839/JAI a Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II)[19]. Cu toate acestea, instrumentele vor expira la 30 iunie 2010 cel târziu.3.  Premisele pentru migrare nu vor fi întrunite până la 30 iunie 2010. Pentru ca SIS II să devină operațional, în conformitate cu cerințele Regulamentului (CE) nr. 1987/2006 și ale Deciziei 2007/533/JAI, Regulamentul (CE) nr. 1104/2008 și Decizia 2008/839/JAI ar trebui așadar să se aplice în continuare până la finalizarea migrării.4.  Comisia și statele membre ar trebui să continue să coopereze îndeaproape pe parcursul tuturor etapelor migrării în vederea finalizării procesului. Pentru a completa actuala structură organizațională ar trebui să se instituie un grup de experți.5.  Comisia ar trebui să răspundă în continuare de SIS II central și de infrastructura de comunicații aferentă acestuia. Este necesar să se mențină și, atunci când este cazul, să se dezvolte ulterior, sistemul SIS II central și infrastructura de comunicații. Orice dezvoltare suplimentară a SIS II central ar trebui să includă, de fiecare dată o corectare a erorilor. Comisia ar trebui să coordoneze și să sprijine activitățile comune.6.  Ar trebui prevăzut un plan de intervenție tehnică pentru atingerea funcționalităților SIS II. Descrierea componentelor tehnice ale arhitecturii de migrare ar trebui așadar adaptată pentru a permite identificarea unei alte soluții tehnice privind dezvoltarea SIS II central.7.  Statele membre ar trebui să răspundă în continuare de sistemele lor naționale (N.SIS II). Totodată este necesar ca N.SIS II să fie menținut și, atunci când este cazul, dezvoltat în continuare.8.  Franța ar trebui să răspundă în continuare pentru C.SIS.9.  Întrucât obiectivele acțiunii care urmează a fi întreprinse, și anume instituirea arhitecturii de migrare provizorie și migrarea datelor de la SIS 1+ la SIS II, nu pot fi îndeplinite în suficientă măsură de statele membre și datorită amplorii și efectelor acțiunii, pot fi îndeplinite mai bine la nivel comunitar, Comunitatea poate adopta măsuri, în conformitate cu principiul subsidiarității, astfel cum se prevede la articolul 5 din Tratatul de instituire a Comunităților Europene și astfel cum se menționează la articolul 2 din Tratatul privind Uniunea Europeană. În conformitate cu principiul proporționalității, prezenta decizie nu depășește ceea ce este necesar pentru atingerea acestor obiective.10.  Regatul Unit participă la prezenta decizie în conformitate cu articolul 5 din Protocolul privind integrarea acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, și în conformitate cu articolul 8 alineatul (2) din Decizia 2000/365/CE a Consiliului din 29 mai 2000 privind cererea Regatului Unit al Marii Britanii și Irlandei de Nord de a participa la punerea în aplicare a unora dintre dispozițiile acquis-ului Schengen[20].11.  Irlanda participă la prezenta decizie în conformitate cu articolul 5 din Protocolul privind integrarea acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, și în conformitate cu articolul 6 alineatul (2) din Decizia 2002/192/CE a Consiliului din 28 februarie 2002 privind cererea Irlandei de a participa la unele dintre dispozițiile acquis-ului Schengen[21].12.  Prezenta decizie nu aduce atingere modalităților de participare parțială a Regatului Unit și a Irlandei la acquis-ul Schengen, astfel cum sunt definite acestea în Decizia 2000/365/CE a Consiliului și, respectiv, în Decizia 2002/192/CE a Consiliului.13.  În ceea ce privește Islanda și Norvegia, prezenta decizie reprezintă o dezvoltare a dispozițiilor acquis-ului Schengen în sensul Acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, a asigurării respectării și dezvoltării acquis-ului Schengen[22], dispoziții care intră sub incidența domeniului menționat la articolul 1 punctul G din Decizia 1999/437/CE a Consiliului din 17 mai 1999[23] privind anumite modalități de aplicare a acordului.14.  În ceea ce privește Elveția, prezenta decizie reprezintă o dezvoltare a dispozițiilor acquis-ului Schengen în sensul Acordului dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în practică, aplicarea și dezvoltarea acquis-ului Schengen[24], dispoziții care intră sub incidența domeniului prevăzut la articolul 1 punctul G din Decizia 1999/437/CE a Consiliului, coroborat cu articolul 3 din Decizia 2008/149/JAI a Consiliului[25] privind încheierea acordului în cauză în numele Uniunii Europene.15.  În ceea ce privește Principatul Liechtenstein, prezenta decizie constituie o dezvoltare a dispozițiilor acquis-ului Schengen în sensul Protocolului semnat între Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, asigurarea respectării și dezvoltarea acquis-ului Schengen, dispoziții care intră sub incidența domeniului prevăzut la articolul 1 punctul G din Decizia 1999/437/CE a Consiliului din 17 mai 1999 coroborat cu articolul 3 din Decizia 2008/262/CE a Consiliului din 28 februarie 2008 privind semnarea, în numele Uniunii Europene, și aplicarea provizorie a anumitor dispoziții ale protocolului respectiv[26],ADOPTĂ PREZENTA DECIZIE:„Articolul 1Decizia 2008/839/JAI se modifică după cum urmează:(1) La articolul 4, teza introductivă se înlocuiește cu următorul text:„În vederea asigurării migrării de la SIS 1+ la SIS II, următoarele componente vor fi puse la dispoziție, în măsura în care este necesar:”(2) La articolul 10, alineatul (3) se înlocuiește cu următorul text:„3. În măsura în care este necesar, sistemul de conversie convertește datele în două direcții între C.SIS și SIS II central și menține sincronizarea între C.SIS și SIS II central.”(3) La articolul 11, alineatul (2) se înlocuiește cu următorul text:„2. Statele membre care participă la SIS 1+ migrează de la N.SIS la N.SIS II utilizând structura de migrare provizorie, cu sprijinul Franței și al Comisiei.”(4) Se introduce articolul 17a:„Articolul 17aConsiliul pentru gestionarea programului global1. Fără a se aduce atingere responsabilităților și activităților Comisiei, Franței și, respectiv, statelor membre participante la SIS 1+, se instituie un grup de experți tehnici denumit «Consiliul pentru gestionarea programului global» (în continuare „GPMB”). GPMB reprezintă un forum pentru coordonarea proiectelor SIS II de la nivel central și național.2. GPMB va fi alcătuit din maximum 10 experți. Cel mult opt experți și un număr egal de membri supleanți sunt desemnați de statele membre, acționând în cadrul Consiliului. Doi experți și doi membri supleanți sunt desemnați din rândul funcționarilor Comisiei de către directorul general care răspunde de direcția generală competentă din cadrul Comisiei. La reuniunile GPMB pot participa și alți funcționari ai Comisiei interesați de proceduri.3. GPMB poate invita alți experți să participe la reuniunile GPMB după cum este necesar pentru a putea să îndeplinească obiectivul stabilit la alineatul (1).4. GPMB se reunește în incinta Comisiei. Secretariatul acestuia este asigurat de Comisie.5. GPMB își stabilește mandatul. Acesta produce efecte în urma emiterii avizului favorabil de către directorul general al direcției generale competente din cadrul Comisiei.6. Fără a se aduce atingere articolului 15 alineatul (2), costurile administrative și cheltuielile cu deplasarea ocazionate de activitățile GPMB sunt suportate de la bugetul general al Uniunii Europene, în măsura în care nu sunt rambursate din alte surse. În ceea ce privește cheltuielile cu deplasarea ale experților din cadrul GPMB desemnați de statele membre acționând în cadrul Consiliului și ale experților invitați în temeiul alineatului (3) al prezentului articol, cheltuieli aferente activității GPMB, se aplică «Reglementarea Comisiei privind indemnizarea persoanelor din afara Comisiei convocate să participe la reuniuni în calitate de experți».(5) La articolul 19, ultima teză se înlocuiește cu următorul text:„Va expira la o dată care urmează să fie stabilită de Consiliu, în conformitate cu articolul 71 alineatul (2) din Decizia 2007/533/JAI.”Articolul 2Prezenta decizie intră în vigoare în a treia zi de la data publicării în Jurnalul Oficial al Uniunii Europene .Adoptată la Bruxelles, […]Pentru ConsiliuPreședinteleFIȘĂ FINANCIARĂ LEGISLATIVĂ1. TITLUL PROPUNERII:Prezenta fișă însoțește două propuneri legislative:Propunere de regulament al Consiliului de modificare a Regulamentului (CE) nr. 1104/2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II);Propunere de decizie a Consiliului de modificare a Deciziei 2008/839/JAI privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II).2. CADRUL ABM / ABB (GESTIONAREA/STABILIREA BUGETULUI PE ACTIVITĂȚI)Domeniul (domeniile) de politică în cauză și activitatea (activitățile) asociată (asociate):Titlul 18: Spațiul de libertate, securitate și justițieCapitolul 18 02: Solidaritate – Frontiere externe, politica în materie de vize și libera circulație a persoanelor3. LINII BUGETARE3.1. Linii bugetare [linii operaționale și linii conexe de asistență tehnică și administrativă (foste linii BA)], inclusiv titlurile acestora:18.02.04 01–Sistemul de Informații Schengen II (SIS II)3.2. Durata acțiunii și a implicațiilor financiare:Întrucât aceste instrumente de modificare extind data de expirare prevăzută în instrumentele care se modifică, numai costurile ocazionate de prelungirea fazei de dezvoltare și migrare ulterior datei de 30 iunie 2010 vor fi luate în considerare. Sunt excluse costurile care urmează a fi angajate până la 30 iunie 2010.De asemenea, costurile de funcționare finanțate în temeiul altui temei legal, ca de exemplu în special Regulamentul (CE) nr. 1987/2006 și Decizia 2007/533/JAI din 20 decembrie 2006 privind înființarea, funcționarea și utilizarea SIS II, nu sunt luate în considerare.Creditele de angajament ocazionate de aceste instrumente de modificare sunt prevăzute pentru perioada cuprinsă între 30 iunie 2010 și momentul migrării, respectiv expirarea instrumentelor în cadrul pachetului financiar programat să acopere finanțarea sistemelor IT de mari dimensiuni.3.3. Caracteristici bugetareLinia bugetară | Natura cheltuielilor | Nouă | Contribuție AELS | Contribuție țări candidate | Rubrica PF |18 02 04 01 | Cheltuieli neobligatorii | CND[27] | NU | NU | NU | 3a |4. SINTEZA RESURSELOR4.1. Resurse financiare4.1.1. Sinteza creditelor de angajament (CA) și a creditelor de plată (CP)milioane EUR (cu 3 zecimale)Natura cheltuielii | Secțiunea nr. | 2010 | 2011 | 2012 | Total |Cheltuieli operaționale[28] |Credite de angajament (CA) | 8.1. | a | 6.566 | 6.284 | 0 | 12.850 |Credite de plată (CP) | b | 4.924 | 6.355 | 1.571 | 12.850 |Cheltuieli administrative incluse în suma de referință[29] |Asistență tehnică și administrativă -ATA (CND) | 8.2.4. | c |SUMA TOTALĂ DE REFERINȚĂ |Credite de angajament | a+c | 6.566 | 6.284 | 12.850 |Credite de plată | b+c | 4.924 | 6.355 | 1.571 | 12.850 |Cheltuieli administrative neincluse în suma de referință[30] |Resurse umane și cheltuieli conexe (CND) | 8.2.5. | d | 2.593 | 3.890 | 6.483 |Costuri administrative, altele decât resursele umane și costurile conexe, neincluse în suma de referință (CND) | 8.2.6. | e | 0.177 | 0.241 | 0.418 |Costul financiar indicativ total al acțiunii |TOTAL CA, inclusiv costul resurselor umane | a+c+d+e | 9.336 | 10.415 | 19.751 |TOTAL CP, inclusiv costul resurselor umane | b+c+d+e | 7.694 | 10.486 | 1.571 | 19.751 |Detalii privind cofinanțareaÎn cazul în care propunerea prevede o cofinanțare din partea statelor membre sau a altor organisme (a se specifica), este necesar să se furnizeze o estimare a nivelului cofinanțării în tabelul de mai jos (se pot adăuga rânduri suplimentare în cazul în care se prevede participarea mai multor organisme la cofinanțare): N/A-  Contribuția Norvegiei este de 2,200081% și cea a Islandei 0,113386% (cifrele din 2007) pentru costurile de funcționare, pe baza articolului 12 alineatul (1) al doilea paragraf din Acordul încheiat de Consiliul Uniunii Europene și Republica Islanda și Regatul Norvegiei privind asocierea acestor două state la punerea în practică, aplicarea și dezvoltarea acquis-ului Schengen (JO L 176, 10.7.1999, p. 36).-  Contribuția Elveției: 2,402999% (cifrele din 2007) pentru costurile de funcționare, pe baza articolului 11 alineatul (3) al doilea paragraf din Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în practică, aplicarea și dezvoltarea acquis-ului Schengen (JO L 53, 27.2.2008, p. 52).În ceea ce privește Islanda și Norvegia, prezentele propuneri se bazează pe acquis-ul Schengen, astfel cum este definit în anexa A la Acordul încheiat între Consiliul Uniunii Europene și Republica Islanda și Regatul Norvegiei privind asocierea acestor două state la punerea în practică, aplicarea și dezvoltarea acquis-ului Schengen. Articolul 12 alineatul (1) ultimul paragraf din acord prevede: „În cazurile în care costurile de funcționare sunt atribuite bugetului general al Comunității Europene, Islanda și Norvegia participă la aceste costuri contribuind la bugetul menționat cu o sumă anuală în conformitate cu procentul produsului intern brut al țărilor lor, aferent produsului național brut al tuturor statelor participante”.În ceea ce privește Elveția, prezentele propuneri reprezintă o dezvoltare a dispozițiilor acquis-ului Schengen, în sensul Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen. Articolul 11 alineatul (2) din acord prevede: „În ceea ce privește costurile de dezvoltare a Sistemului de Informații Schengen din a doua generație (SIS II), Elveția contribuie la bugetul general al Comunităților Europene cu o sumă anuală pentru anii financiari în cauză, începând cu anul financiar 2002, sumă calculată în conformitate cu produsul intern brut ca procent din produsul intern brut al tuturor statelor participante”.4.1.2. Compatibilitatea cu programarea financiară( Propunerea este compatibilă cu programarea financiară existentă. Creditele necesare pentru a acoperi costurile ocazionate de reuniunile GPMB vor proveni din creditele prevăzute în prezent în Programarea financiară 2010-2013 pentru Sistemul de Informații Schengen (SIS II).( Propunerea duce la reprogramarea rubricii respective din perspectivele financiare.( Propunerea poate necesita aplicarea dispozițiilor Acordului interinstituțional[31] (referitoare la instrumentul de flexibilitate sau la revizuirea perspectivelor financiare).4.1.3. Implicațiile financiare asupra veniturilor( Propunerea nu are implicații financiare asupra veniturilor( Propunerea are implicații financiare – efectul asupra veniturilor este următorul:milioane EUR (cu o zecimală)Anterior acțiunii [Anul n-1] | Situația după acțiune |Număr total de resurse umane | 50 | 50 |5. CARACTERISTICI ȘI OBIECTIVE5.1. Obiective de îndeplinit pe termen scurt sau lungPropunerea are ca obiectiv prelungirea temeiului legal pentru migrare până când aceasta se poate realiza din punct de vedere tehnic. Un alt obiectiv este crearea unei structuri de gestionare conforme cu cele mai bune practici de gestionare acceptate la nivel internațional. De asemenea, propunerea asigură flexibilitate juridică pentru atingerea funcționalităților SIS II prin intermediul unui scenariu tehnic alternativ pe baza SIS 1+, în cazul în care se recurge la acest scenariu. Propunerea nu aduce modificări la structura de bază a responsabilității și nici nu modifică structura de bază a finanțării.5.2. Valoarea adăugată a implicării comunitare, coerența propunerii cu alte instrumente financiare și eventuala sinergieDată fiind integrarea acquis-ului Schengen în cadrul instituțional al Uniunii Europene și dat fiind faptul că SIS II presupune atât competențe ale Comunității cât și ale Uniunii, proiectul de creare a unui sistem IT comun pe scară largă presupune implicarea Comunității.5.3. Obiective, rezultate preconizate și indicatori aferenți acestora care fac obiectul propunerii în cadrul gestionării pe activități (ABM)Obiectivul principal al propunerii este asigurarea funcționării corespunzătoare a SIS II de la bun început. Rezultatul preconizat al prezentei propuneri este asigurarea unei migrări în condiții optime a datelor de la SIS 1+ la SIS II și trecerea completă la SIS II. Indicatorul îl reprezintă efectuarea cu succes a migrării datelor și sistemelor naționale de către toate statele membre participante.5.4. Modalități de punere în aplicare (cu titlu indicativ)( Gestiune centralizată( direct de către Comisie( indirect, prin delegare către:( agenții executive,( organisme instituite de Comunități, prevăzute la articolul 185 din regulamentul financiar,( organisme publice naționale/organisme cu misiune de serviciu public.( Gestiune repartizată sau descentralizată( cu state membre( cu țări terțe( Gestionare în comun cu organizații internaționale (de precizat)Observații: N/A6. MONITORIZARE ȘI EVALUARE6.1. Sistem de monitorizareProgresul va fi evaluat periodic, iar performanța va fi comparată cu standardele solicitate și criteriile prestabilite. Aceasta se va realiza în special prin intermediul unui contractant din domeniul asigurării calității.6.2. Evaluare6.2.1. Evaluare ex-anteRaportul de evaluare și comparare privind direcția viitoare a SIS II prezentat Consiliului de președinție și Comisie prevede o evaluare ex ante . Pe această bază, concluziile Consiliului din 4-5 iunie 2009 evidențiază încheierea perioadei de analiză și remediere a SIS II, în cursul căreia un număr semnificativ de probleme și erori cunoscute au fost rezolvate, iar soluțiile fie au fost elaborate, fie au fost puse în aplicare în vederea remedierii acestor probleme și erori. Consiliul a concluzionat că dezvoltarea SIS II ar trebui să continue pe baza actualului proiect SIS II și că SIS 1+RE ar trebui avut în vedere ca un plan de intervenție.6.2.2. Măsuri luate în urma unei evaluări interimare/ex-post (lecții învățate din experiențe anterioare similare)Consiliul pentru gestionarea programului global se instituie în temeiul prezentelor propuneri, luându-se astfel în considerare experiența dobândită în gestionarea dezvoltării SIS II pe baza unei structuri de lucru, astfel cum s-a prevăzut prin instrumentele care sunt acum modificate.6.2.3. Condițiile și frecvența evaluărilor viitoareViitoarea evaluare va avea loc în baza unor „puncte de referință” semestriale, conform Concluziilor Consiliului din 4-5 iunie 2009.7. MăSURI ANTIFRAUDăÎn cazul în care va fi nevoie de contracte suplimentare, se vor aplica procedurile Comisiei pentru atribuirea contractelor, asigurându-se conformitatea cu dreptul comunitar privind contractele publice.8. DETALII PRIVIND RESURSELE8.1. Obiectivele propunerii din punctul de vedere al costurilor financiareCredite de angajament în milioane EUR (cu 3 zecimale)(Se indică denumirea obiectivelor, acțiunilor și realizărilor) | Tipul realizării | Costul mediu | Anul 2010 | Anul 2011 | TOTAL |Anul 2010 | Anul 2011 |Funcționari sau agenți temporari[32] (XX 01 01) | A*/AD | 24 | 24 |B*, C*/AST | 9 | 9 |Personal finanțat[33] prin articolul XX 01 02 | 17 | 17 |Alte tipuri de personal finanțat[34] prin art. XX 01 04/05 |TOTAL | 50 | 50 |8.2.2. Descrierea sarcinilor care decurg din acțiune-  Coordonarea programului-  Gestionarea proiectului-  Gestionarea tehnică-  Evaluare și raportare-  Achiziții publice, contract și gestionare financiară8.2.3. Originea resurselor umane (statutare)( Posturi alocate în prezent pentru gestionarea programului care urmează să fie înlocuite sau prelungite( Posturi prealocate în cadrul exercițiului financiar SPA/PPB pentru anul n( Posturi care urmează să fie solicitate în cadrul următoarei proceduri SPA/PPB( Posturi care urmează să fie redistribuite pe baza resurselor existente în cadrul serviciului în cauză (redistribuire internă)( Posturi necesare pentru anul n, dar care nu sunt prevăzute în cadrul SPA/PPB pentru anul în cauză8.2.4. Alte cheltuieli administrative incluse în suma de referință ( XX 01 04/05 – Cheltuieli cu gestiunea administrativă )N/A8.2.5. Costuri financiare ale resurselor umane și costuri conexe ne incluse în suma de referințămilioane EUR (cu 3 zecimale)Tip de resurse umane | Anul 2010 (pro rata de la 1 iulie) | Anul 2011 (pro rata până la momentul estimat al migrării) |Funcționari și agenți temporari (XX 01 01) | 2.013 | 3.020 |Personal finanțat prin articolul XX 01 02 (auxiliari, END, agenți contractuali etc.) (se indică linia bugetară) | 0.580 | 0.870 |Costul total al resurselor umane și costuri conexe (neincluse în suma de referință) | 2.593 | 3.890 |Calcul – Funcționari și agenți temporari |AD/AST – 122.000 EUR pe an * 33 persoane = 4,026 milioane EUR |Calcul - Personal finanțat prin articolul XX 01 02 |Personal contractual (articolul 18 01 02 01 01): 64.000 EUR pe an * 9 persoane = 0,576 milioane EUR |Experți naționali (articolul 18 01 02 01 03): 73.000 EUR pe an * 8 persoane = 0,584 milioane EUR |8.2.6. Alte cheltuieli administrative neincluse în suma de referință milioane EUR (cu 3 zecimale) |Anul 2010 | Anul 2011 | TOTAL |XX 01 02 11 01 – Misiuni | 0.082 | 0.099 | 0.181 |XX 01 02 11 02 – Reuniuni și conferințe | 0.095 | 0.142 | 0.237 |2 Total Alte cheltuieli de gestiune (XX 01 02 11) | 0.177 | 0.241 | 0.418 |3 Alte cheltuieli de natură administrativă (precizați, indicând linia bugetară) |Total cheltuieli administrative altele decât cele pentru resursele umane și costurile conexe (NEincluse în suma de referință) | 0.177 | 0.241 | 0.418 |Misiunile includ vizite în cele 27 de state participante pentru 1 persoană pentru fiecare an și vizite săptămânale la Strasbourg pentru 2 persoane până la momentul estimat al migrării.Necesarul de resurse umane și administrative va fi acoperit prin alocarea care poate fi acordată direcției generale coordonatoare în cadrul procedurii anuale de alocare, în funcție de constrângerile bugetare.[1] JO L 381, 28.12.2006, p. 4.[2] JO L 205, 7.8.2007, p. 63.[3] JO L 239, 22.9.2000, p. 19, modificată prin Decizia 2008/839/JAI a Consiliului din 24 octombrie 2008 (JO L 299, 8.11.2008, p. 43).[4] JO L 328, 13.12.2001, p. 4.[5] JO L 411, 30.12.2006, p. 1.[6] JO L 328, 13.12.2001, p. 1.[7] JO L 411, 30.12.2006, p. 78.[8] JO L 381, 28.12.2006, p. 1.[9] JO L 79, 20.3.2007, p. 20 și JO L 79, 20.3.2007, p. 29.[10] JO L 57, 1.3.2008, p. 1.[11] JO L 57, 1.3.2008, p. 14.[12] JO L 299, 8.11.2008, p. 1.[13] JO L 299, 8.11.2008, p. 43.[14] OJ C , , p. .[15] OJ C , , p. .[16] JO L 381, 28.12.2006, p. 4.[17] JO L 205, 7.8.2007, p. 63.[18] JO L 299, 8.11.2008, p. 1.[19] JO L 299, 8.11.2008, p. 43.[20] JO L 131, 1.6.2000, p. 43.[21] JO L 64, 7.3.2002, p. 20.[22] JO L 176, 10.7.1999, p. 36.[23] JO L 176, 10.7.1999, p. 31.[24] JO L 53, 27.2.2008, p. 52.[25] JO L 53, 27.2.2008, p. 50.[26] JO L 83, 26.3.2008, p. 5.[27] Credite diferențiate.[28] Cheltuieli care nu intră sub incidența capitolului xx 01 din titlul xx în cauză.[29] Cheltuieli care intră sub incidența articolului xx 01 04 din titlul xx.[30] Cheltuieli care intră sub incidența capitolului xx 01, cu excepția articolelor xx 01 04 și xx 01 05.[31] A se vedea punctele 19 și 24 din Acordul interinstituțional.[32] Ale căror costuri NU sunt acoperite de suma de referință.[33] Ale căror costuri NU sunt acoperite de suma de referință.[34] Ale căror costuri sunt incluse în suma de referință.


               COMISIA EUROPEANĂ
            Bruxelles, 14.8.2017
            COM(2017) 425 final
            2017/0191(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, cu privire la propunerile de standarde de calitate pentru fructe și legume care urmează să fie adoptate în cadrul Grupului de lucru pentru standardele de calitate ale produselor agricole al Comisiei Economice pentru Europa a Organizației Națiunilor Unite (CEE-ONU-WP.7)

               EXPUNERE DE MOTIVE

               Activitățile de standardizare ale Comisiei Economice pentru Europa a Organizației Națiunilor Unite (CEE-ONU) sunt desfășurate de Grupul de lucru pentru standardele de calitate ale produselor agricole (WP.7) în conformitate cu Înțelegerea de la Geneva privind standardele de calitate ale produselor agricole
                  1
               .

               WP.7 își desfășoară activitatea în conformitate cu mandatul său
                  2
                și procedurile sale de lucru
                  3
                în vederea adoptării standardelor de calitate ale CEE-ONU pentru produse agricole. Propunerile referitoare la standardele de calitate ale CEE-ONU pentru fructe și legume sunt pregătite de Secțiunea specializată în standardizarea fructelor și legumelor proaspete și, respectiv, de Secțiunea specializată în standardizarea produselor uscate sau deshidratate. Ulterior, propunerile sunt adoptate prin consens de către WP.7 al CEE-ONU sau sunt trimise înapoi pentru a fi discutate în cadrul secțiunilor specializate. Acest exercițiu are loc anual.

               Toți membrii Organizației Națiunilor Unite sau ai agențiilor sale specializate pot participa la lucrările CEE-ONU privind standardele de calitate ale produselor agricole; statele membre ale Uniunii Europene participă în mod regulat la această activitate. Uniunea Europeană participă în calitate de observator la lucrările WP.7 al CEE-ONU și la secțiunile acestuia specializate în standardizarea fructelor și legumelor proaspete și a produselor uscate sau deshidratate.

               La nivelul Uniunii, în conformitate cu articolul 75 alineatul (1) și articolul 76 alineatul (1) din Regulamentul (UE) nr. 1308/2013
                  4
               , produsele din sectorul fructelor și legumelor destinate a fi vândute în stare proaspătă consumatorilor pot fi comercializate numai dacă sunt conforme cu standardele de comercializare aplicabile, dacă sunt de calitate bună, corectă și vandabilă și dacă este indicată țara de origine.

               În conformitate cu articolul 75 alineatul (2) din Regulamentul (UE) nr. 1308/2013, Comisia este împuternicită să stabilească standarde de comercializare în sectorul fructelor și legumelor prin intermediul unui act delegat. Regulamentul de punere în aplicare (UE) nr. 543/2011 al Comisiei stabilește standarde de comercializare specifice pentru anumite produse din sectorul fructelor și legumelor
                  5
               . Aceste standarde de comercializare specifice se bazează pe standardele de calitate ale CEE-ONU pentru aceste produse.

               Articolul 3 alineatul (1) din Regulamentul de punere în aplicare (UE) nr. 543/2011 al Comisiei prevede că produsele care nu fac obiectul unui standard de comercializare specific al UE sunt considerate conforme cu standardul de comercializare general atunci când sunt conforme cu oricare dintre standardele aplicabile adoptate de CEE-ONU. Considerentul 6 din Regulamentul de punere în aplicare (UE) nr. 543/2011 al Comisiei prevede că standardele de comercializare specifice stabilite pentru anumite produse trebuie să corespundă celor adoptate de CEE-ONU.

               Standardele CEE-ONU definesc nivelurile minime de calitate care oferă un limbaj comun în vederea facilitării comerțului echitabil, a prevenirii barierelor tehnice din calea comerțului și a creșterii transparenței piețelor. Aceste standarde promovează comercializarea sustenabilă de produse agricole de calitate, nu permit intrarea pe piață a produselor agricole de calitate inferioară și protejează interesele consumatorilor. Ca atare, standardele menționate contribuie la armonizarea la nivel internațional a standardelor pentru fructe și legume și vor constitui un cadru care va garanta concurența loială în comerțul cu fructe și legume. Standardele CEE-ONU sunt dezvoltate pentru a respecta obiectivele Acordului Organizației Mondiale a Comerțului (OMC) privind barierele tehnice în calea comerțului
                  6
               .

               Înainte de adoptarea lor de către WP.7 al CEE-ONU, propunerile sunt discutate pe larg de experții științifici și tehnici din sectorul fructelor și legumelor în secțiunile specializate în standardizare, la care iau parte experți din statele membre.

               Prin urmare, adoptarea lor în cadrul WP.7 al CEE-ONU ar trebui să fie sprijinită, sub rezerva îndeplinirii condițiilor care asigură conformitatea acestora cu dreptul Uniunii și, în special, cu Regulamentul (UE) nr. 1308/2013 și alinierea acestora la obiectivele și interesele Uniunii în domeniul politicii agricole. În plus, în cazul în care Comisia este preocupată de aspecte care nu au fost discutate în cadrul secțiunilor specializate în standardizare sau în cazul în care sunt disponibile noi informații științifice sau tehnice, ar trebui să se asigure faptul că aceste preocupări sunt discutate în mod corespunzător înainte de luarea unei decizii privind propunerea în cadrul WP.7 al CEE-ONU. De asemenea, în cazul în care un număr suficient de state membre se opun propunerii, statele membre participante la WP.7 al CEE-ONU amână decizia și se asigură că propunerea este trimisă înapoi spre dezbatere în cadrul secțiunilor specializate în standardizare sau în cadrul grupurilor de lucru dedicate, forurile în care aceste aspecte ar trebui rezolvate în primul rând.

               1.CONTEXTUL PROPUNERII

               •Motivele și obiectivele propunerii

                  Standardele CEE-ONU definesc nivelurile minime de calitate care oferă un limbaj comun în vederea facilitării comerțului echitabil, a prevenirii barierelor tehnice din calea comerțului și a creșterii transparenței piețelor. Aceste standarde promovează comercializarea sustenabilă de produse agricole de calitate, nu permit intrarea pe piață a produselor agricole de calitate inferioară și protejează interesele consumatorilor. Ca atare, standardele menționate contribuie la armonizarea la nivel internațional a standardelor privind fructele și legumele și vor constitui un cadru care va garanta concurența loială în comerțul cu fructe și legume. Standardele CEE-ONU sunt dezvoltate pentru a respecta obiectivele Acordului Organizației Mondiale a Comerțului (OMC) privind barierele tehnice în calea comerțului.

                  Astfel cum s-a explicat mai sus, standardele de calitate ale CEE-ONU pentru fructe și legume afectează dreptul Uniunii. Prin urmare, ar trebui să fie stabilită poziția Uniunii, în conformitate cu articolul 218 alineatul (9) din Tratatul privind funcționarea Uniunii Europene. Prezenta propunere vizează stabilirea unei astfel de poziții a Uniunii, sub rezerva îndeplinirii condițiilor și a procedurilor definite.

                  Revizuirea și adoptarea standardelor de calitate ale CEE-ONU reprezintă un proces continuu, care asigură faptul că standardele în vigoare sunt actualizate și în conformitate cu informațiile științifice și tehnice actuale. Prin urmare, este necesar să se instituie un proces prin intermediul căruia va fi stabilită poziția Uniunii în acest scop pe o perioadă nedeterminată. Reuniunile de coordonare ar trebui să aibă loc anual, înainte de adoptarea/revizuirea standardelor de calitate de către CEE-ONU.

               •Coerența cu dispozițiile existente în domeniul de politică

                  Prezenta propunere este în concordanță cu cadrul juridic al Uniunii privind standardele de comercializare pentru fructe și legume prevăzute la articolele 75 și 76 din Regulamentul (UE) nr. 1308/2013 și în Regulamentul de punere în aplicare (UE) nr. 543/2011 al Comisiei. Propunerea asigură faptul că poziția Uniunii referitoare la adoptarea standardelor de calitate ale CEE-ONU menționate în dispozițiile de mai sus este stabilită în mod adecvat.

                •Coerența cu alte politici ale Uniunii

                  Poziția Uniunii este stabilită în același mod pentru mai multe organizații internaționale care stabilesc standarde care afectează dreptul Uniunii, în special în ceea ce privește standardele adoptate în cadrul Organizației Internaționale a Viei și Vinului.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               Articolul 43 și articolul 218 alineatul (9) din TFUE.

               •Subsidiaritate (pentru competență neexclusivă)

                  Nu se aplică.

               •Proporționalitate

                  Nu se aplică.

               •Alegerea instrumentului

                  Niciun alt instrument nu este disponibil pentru această inițiativă.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex post/verificări ale adecvării legislației existente

                  Nu se aplică.

               •Consultările cu părțile interesate

                  Nu se aplică.

               •Obținerea și utilizarea expertizei

                  Nu se aplică.

               •Evaluarea impactului

                  Nu se aplică.

               •Adecvarea și simplificarea reglementărilor

                  Nu se aplică.

               •Drepturile fundamentale

                  Drepturile fundamentale nu sunt afectate de propunere.

               4.IMPLICAȚIILE BUGETARE

                  Propunerea nu are implicații bugetare.

               5.ALTE ELEMENTE

               •Planuri de punere în aplicare și modalități de monitorizare, evaluare și raportare

                  Comisia Europeană va participa la reuniunea de coordonare a grupului de lucru competent al Consiliului, care se va desfășura în funcție de necesități, în fiecare an, înainte de reuniunea WP.7 al CEE-ONU.

               •Documente explicative (în cazul directivelor)

                  Nu se aplică.

               2017/0191 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, cu privire la propunerile de standarde de calitate pentru fructe și legume care urmează să fie adoptate în cadrul Grupului de lucru pentru standardele de calitate ale produselor agricole al Comisiei Economice pentru Europa a Organizației Națiunilor Unite (CEE-ONU-WP.7)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Grupul de lucru pentru standardele de calitate ale produselor agricole al Comisiei Economice pentru Europa a Organizației Națiunilor Unite (CEE-ONU-WP.7) examinează și adoptă propuneri de instituire a unor noi standarde de calitate ale CEE-ONU sau modifică standarde de calitate existente ale CEE-ONU pentru fructe și legume. Propunerile sunt pregătite de secțiunile specializate în standardizare ale CEE-ONU. În cadrul WP.7 al CEE-ONU, membrii participanți adoptă propunerile prin consens.

               (2)Standardele de calitate ale CEE-ONU pentru fructe și legume contribuie la armonizarea la nivel internațional a standardelor pentru fructe și legume și constituie un cadru care garantează concurența loială în comerțul cu fructe și legume.

               (3)Uniunea participă ca observator la lucrările WP.7 al CEE-ONU și în secțiunea specializată în standardizare. Statele membre sunt membre ale CEE-ONU și participă la lucrările WP.7 al CEE-ONU și în secțiunile specializate în standardizare. Statele membre, în calitate de participanți la WP.7 al CEE-ONU, au dreptul de a participa la procesul decizional aferent adoptării standardelor de calitate ale WP.7 al CEE-ONU pentru produse agricole.

               (4)În conformitate cu articolul 75 alineatul (1) și articolul 76 alineatul (1) din Regulamentul (UE) nr. 1308/2013 al Parlamentului European și al Consiliului
                  7
               , produsele din sectorul fructelor și legumelor destinate a fi vândute în stare proaspătă consumatorilor pot fi comercializate numai dacă sunt conforme cu standardele de comercializare aplicabile, dacă sunt de calitate bună, corectă și vandabilă și dacă este indicată țara de origine.

               (5)În conformitate cu articolul 75 alineatul (2) din Regulamentul (UE) nr. 1308/2013, Comisia este împuternicită să stabilească standarde de comercializare în sectorul fructelor și legumelor prin intermediul unui act delegat. Regulamentul de punere în aplicare (UE) nr. 543/2011 al Comisiei stabilește standarde de comercializare specifice pentru anumite produse din sectorul fructelor și legumelor
                  8
               . Aceste standarde de comercializare specifice se bazează pe standardele de calitate ale CEE-ONU pentru aceste produse.

               (6)În conformitate cu articolul 3 alineatul (1) din Regulamentul (UE) nr. 543/2011, fructele și legumele care nu fac obiectul unui standard de comercializare specific trebuie să se conformeze standardului de comercializare general prevăzut în partea A a anexei I la regulamentul de punere în aplicare respectiv. Produsele conforme cu orice standard de comercializare aplicabil adoptat de CEE-ONU sunt considerate conforme cu standardul de comercializare general menționat.

               (7)Întrucât standardele de calitate pentru produse agricole adoptate de CEE-ONU pentru fructe și legume afectează dreptul Uniunii, este necesar să se stabilească poziția care urmează să fie adoptată, în numele Uniunii, în cadrul WP.7 al CEE-ONU în ceea ce privește aceste standarde de calitate.

               (8)Propunerile de standarde de calitate, pregătite de Secțiunea specializată în standardizarea fructelor și legumelor proaspete și de Secțiunea specializată în standardizarea produselor uscate sau deshidratate sunt discutate pe larg de experții științifici și tehnici din sectorul fructelor și legumelor. Aceste propuneri ar trebui, prin urmare, să fie sprijinite în numele Uniunii de către statele membre, cu condiția ca propunerile în cauză să fie în interesul Uniunii, să nu contravină dreptului UE, în special Regulamentului (UE) nr. 1308/2013, și atât timp cât a fost respectată o procedură instituită în acest scop.

               (9)În cazul în care Comisia este preocupată de un aspect care nu a fost discutat în secțiunile specializate privind standardizarea sau în cazul în care apar noi informații științifice sau tehnice, înaintea sau în timpul reuniunii WP.7 al CEE-ONU, adoptarea propunerii ar trebui amânată, iar propunerea ar trebui să fie returnată spre a fi discutată în continuare în cadrul secțiunilor specializate în standardizare, până când astfel de aspecte sau noi informații au fost dezbătute în mod adecvat.

               (10)În cazul în care un număr de state membre suficient pentru a constitui o minoritate de blocare în temeiul articolului 238 alineatul (3) litera (a) al doilea paragraf din Tratat se opune propunerii, statele membre care participă la reuniunea WP.7 al CEE-ONU ar trebui să amâne decizia și să continue dezbaterile în cadrul sesiunilor specializate sau al grupurilor de lucru.

               (11)Pentru a se permite flexibilitatea necesară pe parcursul discuțiilor înaintea și în cadrul reuniunii WP.7 al CEE-ONU, statele membre, după informarea Comisiei, ar trebui să fie autorizate să accepte modificări ale propunerilor, cu condiția ca respectivele modificări să nu afecteze fondul propunerilor,

               ADOPTĂ PREZENTA DECIZIE:

               Articolul 1

               În cazul în care i se solicită WP.7 al CEE-ONU să stabilească noi standarde de calitate ale CEE-ONU pentru fructe și legume sau să modifice standarde de calitate existente ale CEE-ONU pentru fructe și legume, statele membre participante la WP.7 al CEE-ONU, acționând împreună în numele Uniunii Europene, sunt împuternicite să aprobe propunerile pregătite de Secțiunea specializată în standardizarea fructelor și legumelor proaspete și de Secțiunea specializată în standardizarea produselor uscate sau deshidratate pentru noi standarde de calitate ale CEE-ONU pentru fructe și legume sau modificări ale standardelor de calitate existente ale CEE-ONU pentru fructe și legume, sub rezerva respectării procedurii prevăzute la articolul 2 și în condițiile următoare:

               (a)noile standarde de calitate pentru fructe și legume sau modificările aduse actualelor standarde de calitate existente pentru fructe și legume sunt în interesul Uniunii și contribuie la realizarea obiectivelor urmărite de Uniune în cadrul politicii sale agricole, și

               (b)noile standarde de calitate pentru fructe și legume sau modificările aduse standardelor de calitate existente pentru fructe și legume nu sunt în contradicție cu dreptul UE și, în special, cu Regulamentul (UE) nr. 1308/2013, fără a aduce atingere dreptului Comisiei de a adapta normele Uniunii prin acte delegate, în special în ceea ce privește standardele de comercializare pentru fructe și legume prevăzute la articolul 75 din regulamentul respectiv.

               Articolul 2

               1.
                     Pentru a defini poziția UE și modul în care statele membre o pun în aplicare, cu privire la aspectele menționate la articolul 1, va avea loc o reuniune a grupului de lucru competent al Consiliului, cu suficient timp înainte de reuniunea WP.7 al CEE-ONU.

               2.
                     Prin derogare de la articolul 1, în cazul în care Comisia comunică o preocupare legată de o propunere a Secțiunii specializate în standardizarea fructelor și legumelor proaspete sau a Secțiunii specializate în standardizarea produselor uscate sau deshidratate în cadrul reuniunii grupului de lucru competent al Consiliului menționate la alineatul (1) și în cazul în care această preocupare nu a fost discutată în cadrul uneia dintre secțiunile specializate privind standardizarea, statele membre participante trebuie să solicite amânarea deciziei referitoare la această propunere în cadrul WP.7 al CEE-ONU până în momentul în care această preocupare a fost discutată în mod adecvat în cadrul secțiunii specializate privind standardizarea.

               3.
                     Prin derogare de la articolul 1, în cazul în care o propunere a Secțiunii specializate în standardizarea fructelor și legumelor proaspete sau a Secțiunii specializate în standardizarea produselor uscate sau deshidratate este probabil să fie afectată de informații științifice sau tehnice noi, care au apărut după reuniunea menționată la alineatul (1), dar înaintea sau în timpul reuniunii WP.7 al CEE-ONU, statele membre participante la WP.7 al CEE-ONU solicită ca decizia privind această propunere în cadrul WP.7 al CEE-ONU să fie amânată până când această propunere a fost discutată în cadrul secțiunilor specializate privind standardizarea, pe baza acestor noi informații științifice sau tehnice.

               4.
                     Prin derogare de la articolul 1, în cazul în care un număr de state membre echivalent cu o minoritate de blocare stabilită la articolul 238 alineatul (3) litera (a) al doilea paragraf din Tratat se opun, în cadrul reuniunii grupului de lucru competent al Consiliului menționate la alineatul (1), unei propuneri de noi standarde de calitate ale CEE-ONU pentru fructe și legume sau unei modificări a standardelor de calitate ale CEE-ONU existente pentru fructe și legume, statele membre participante la WP.7 al CEE-ONU amână decizia și continuă discuțiile în cadrul Secțiunii specializate privind standardizarea fructelor și legumelor proaspete sau al Secțiunii specializate privind standardizarea produselor uscate sau deshidratate sau în cadrul unui grup de lucru înființat în acest scop.

               Articolul 3

               Statele membre care participă la WP.7 al CEE-ONU, acționând împreună în numele Uniunii Europene, după informarea Comisiei, pot accepta modificări minore ale propunerilor privind standardele de calitate pentru fructe și legume în cadrul WP.7 al CEE-ONU, care nu afectează fondul acestor propuneri.

               Articolul 4

               Prezenta decizie se adresează statelor membre.

               Adoptată la Bruxelles,

                     Pentru Consiliu

                     Președintele

                     (1)

                     http://www.unece.org/fileadmin/DAM/trade/agr/AboutUs/GenevaUnderstanding_E.pdf

                     (2)
                  Mandatul Grupului de lucru al CEE-ONU pentru standardele de calitate ale produselor agricole

                     http://www.unece.org/fileadmin/DAM/trade/agr/AboutUs/ToR_eng.doc

                     (3)
                  Proceduri de lucru ale Grupului de lucru al CEE-ONU pentru standardele de calitate ale produselor agricole, adoptate de Grupul de lucru în 2010 și modificate în 2012,

                     http://www.unece.org/fileadmin/DAM/trade/agr/AboutUs/WorkingProcedures_2012_e.doc

                     (4)
                  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

                     (5)
                  Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (JO L 157, 15.6.2011, p. 1).

                     (6)
                  Acordul privind barierele tehnice în calea comerțului,

                     https://www.wto.org/english/docs_e/legal_e/17-tbt_e.htm

                     (7)
                  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

                     (8)
                  Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (JO L 157, 15.6.2011, p. 1).


				|

		52012PC0455

			Propunere de DECIZIE A CONSILIULUI privind semnarea, în numele Uniunii Europene, a unui protocol de aderare la Acordul de dialog politic și de cooperare dintre Comunitatea Europeană și statele sale membre, pe de o parte, și Republicile Costa Rica, El Salvador, Guatemala, Honduras, Nicaragua și Panama, pe de altă parte /* COM/2012/0455 final - 2012/0220 (NLE) */

			   	EXPUNERE DE MOTIVE
Acordul de dialog politic și de cooperare
(ADPC) dintre Comunitatea Europeană și statele sale membre, pe de o
parte, și Republicile Costa Rica, El Salvador, Guatemala, Honduras,
Nicaragua și Panama, pe de altă parte, a fost semnat la 15 decembrie 2003.
Acordul a fost ratificat de către toate părțile semnatare.
În conformitate cu dispozițiile
articolului 6 alineatul (2) din Actul de aderare la UE a noilor state membre,
aderarea noilor state membre ale UE la ADPC trebuie convenită prin intermediul
unui protocol la acordul menționat anterior. Același articol prevede
o procedură simplificată, prin care protocolul trebuie încheiat de
către Consiliu, hotărând în unanimitate în numele statelor membre,
și de către țara terță în cauză.
Cele 10 noi state membre care au aderat la UE
în 2004 – Republica Cehă, Republica Estonia, Republica Cipru, Ungaria,
Republica Letonia, Republica Lituania, Republica Malta, Republica Polonă,
Republica Slovenia și Republica Slovacă – precum și Republica
Bulgaria și România, care au aderat la UE în 2007, urmează să
adere la ADPC în baza unui protocol la acord.
O decizie a Consiliului din 17 noiembrie 2009
a autorizat Comisia să deschidă negocieri cu Republicile Costa Rica,
El Salvador, Guatemala, Honduras, Nicaragua și Panama, în vederea
încheierii protocolului relevant.
Textul protocolului negociat cu partenerii din
America Centrală este anexat la prezenta propunere de decizie. Cea mai
importantă dispoziție a protocolului se referă la aderarea
noilor state membre la ADPC și prevede elaborarea unor versiuni autentice
ale acordului în noile limbi oficiale ale UE.
Propunerile din anexă se referă la (1)
o decizie a Consiliului privind semnarea și punerea în aplicare cu titlu
provizoriu a protocolului și la (2) o decizie a Consiliului privind
încheierea protocolului.
Consiliul este invitat să adopte
propunerile de decizii ale Consiliului privind semnarea și încheierea
protocolului.
2012/0220 (NLE)
Propunere de
DECIZIE A CONSILIULUI
privind semnarea, în numele Uniunii Europene,
a unui protocol de aderare la Acordul de dialog politic și de cooperare
dintre Comunitatea Europeană și statele sale membre, pe de o parte,
și Republicile Costa Rica, El Salvador, Guatemala, Honduras, Nicaragua
și Panama, pe de altă parte
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 212 alineatul (3),
coroborat cu articolul 218 alineatul (5),
având în vedere Tratatul de aderare din 16
aprilie 2003, în special articolul 2 alineatul (3),
având în vedere Actul de aderare anexat la
Tratatul de aderare, în special articolul 6 alineatul (2),
având în vedere Tratatul de aderare a
Republicii Bulgaria și a României, în special articolul 4 alineatul (3),
având în vedere actul anexat la Tratatul de
aderare a Republicii Bulgaria și a României la Uniunea Europeană, în
special articolul 6 alineatul (2),
având în vedere propunerea Comisiei Europene,
întrucât:
(1)       La 17 noiembrie 2009,
Consiliul a autorizat Comisia să deschidă negocieri cu Republicile Costa
Rica, El Salvador, Guatemala, Honduras, Nicaragua și Panama în vederea
semnării unui protocol de aderare la Acordul de dialog politic și de
cooperare. Negocierile au fost încheiate cu succes prin parafarea acordului.
(2)       În conformitate cu
dispozițiile articolului 6 alineatul (2) din Actul de aderare la UE a
noilor state membre, aderarea noilor state membre ale UE la Acordul de dialog
politic și de cooperare trebuie convenită prin intermediul unui
protocol la acordul menționat anterior. Același articol prevede o
procedură simplificată, prin care protocolul trebuie încheiat de
către Consiliu, hotărând în unanimitate în numele statelor membre,
și de către țările terțe în cauză.
(3)       Articolul X al protocolului
negociat cu partenerii din Americă Centrală prevede aplicarea cu
titlu provizoriu a protocolului înainte de intrarea acestuia în vigoare.
(4)       Prin urmare, sub rezerva
încheierii sale la o dată ulterioară, protocolul ar trebui semnat în
numele Uniunii și al statelor membre ale acesteia și aplicat cu titlu
provizoriu,
ADOPTĂ PREZENTA DECIZIE:
Articolul 1
Se aprobă, în numele Uniunii, semnarea
protocolului de aderare la Acordul de dialog politic și de cooperare cu
Republicile Costa Rica, El Salvador, Guatemala, Honduras, Nicaragua și
Panama, sub rezerva încheierii acordului menționat.
Textul acordului care trebuie semnat este
anexat la prezenta decizie.
Articolul 2
Președintele Consiliului este autorizat
să desemneze persoana (persoanele) împuternicită (împuternicite)
să semneze, în numele Uniunii Europene și al statelor sale membre,
protocolul la Acordul de dialog politic și de cooperare dintre Comunitatea
Europeană și statele sale membre, pe de o parte, și Republicile
Costa Rica, El Salvador, Guatemala, Honduras, Nicaragua și Panama, pe de
altă parte.
Articolul 3
Până la intrarea sa în vigoare,
protocolul se aplică, cu titlu provizoriu, de la data intrării în
vigoare a Acordului de dialog politic și de cooperare dintre Comunitatea
Europeană și statele sale membre, pe de o parte, și Republicile
Costa Rica, El Salvador, Guatemala, Honduras, Nicaragua și Panama, pe de
altă parte.
Articolul 4
Prezenta decizie se adresează statelor
membre.
Adoptată la Bruxelles,
                                                                       Pentru
Consiliu
                                                                       Președintele
ANEXĂ
Protocol
la
Acordul de dialog politic și de cooperare dintre Comunitatea
Europeană și statele sale membre, pe de o parte, și Republicile
Costa Rica, El Salvador, Guatemala, Honduras, Nicaragua și Panama, pe de
altă parte, pentru a ține seama de aderarea la Uniunea Europeană
a Republicii Bulgaria, a Republicii Cehe, a Republicii Estonia, a Republicii
Cipru, a Republicii Letonia, a Republicii Lituania, a Republicii Ungare, a
Republicii Malta, a Republicii Polone, a României, a Republicii Slovenia
și a Republicii Slovace

REGATUL
BELGIEI,
REPUBLICA
BULGARIA,
REPUBLICA
CEHĂ,
REGATUL
DANEMARCEI,
REPUBLICA
FEDERALĂ GERMANIA,
REPUBLICA
ESTONIA,
IRLANDA,
REPUBLICA
ELENĂ,
REGATUL
SPANIEI,
REPUBLICA
FRANCEZĂ,
REPUBLICA
ITALIANĂ,
REPUBLICA
CIPRU,
REPUBLICA
LETONIA,
REPUBLICA
LITUANIA,
MARELE
DUCAT AL LUXEMBURGULUI,
UNGARIA,
REPUBLICA
MALTA,
REGATUL
ȚĂRILOR DE JOS,
REPUBLICA
AUSTRIA,
REPUBLICA
POLONĂ,
REPUBLICA
PORTUGHEZĂ,
ROMÂNIA,
REPUBLICA
SLOVENIA,
REPUBLICA
SLOVACĂ,
REPUBLICA
FINLANDA,
REGATUL
SUEDIEI,
REGATUL
UNIT AL MARII BRITANII ȘI AL IRLANDEI DE NORD,
precum
și
UNIUNEA
EUROPEANĂ,
pe de o parte, și
REPUBLICA
COSTA RICA,
REPUBLICA
EL SALVADOR,
REPUBLICA
GUATEMALA,
REPUBLICA
HONDURAS,
REPUBLICA
NICARAGUA,
REPUBLICA
PANAMA,
                                                                                pe
de altă parte,
ÎNTRUCÂT Acordul de dialog politic și de
cooperare dintre Comunitatea Europeană și statele sale membre, pe de
o parte, și Republicile Costa Rica, El Salvador, Guatemala, Honduras,
Nicaragua și Panama, pe de altă parte, a fost semnat la Roma la 15 decembrie 2003;
ÎNTRUCÂT Tratatul privind aderarea Republicii
Cehe, a Republicii Estonia, a Republicii Cipru, a Republicii Letonia, a
Republicii Lituania, a Republicii Ungare, a Republicii Malta, a Republicii
Polone, a Republicii Slovace și a Republicii Slovenia la Uniunea
Europeană (denumit în continuare „Tratatul de aderare”) a fost semnat la
Atena la 16 aprilie 2003;
ÎNTRUCÂT, în temeiul articolului 6
alineatul (2) din actul de aderare, încorporarea acestor state membre în acord
se oficializează prin încheierea unui protocol la acord;
ÎNTRUCÂT Tratatul de aderare a Republicii
Bulgaria și a României la Uniunea Europeană (denumit în continuare
„al doilea tratat de aderare”) a fost semnat la Luxemburg la 25 aprilie 2005;
ÎNTRUCÂT, în temeiul celui de al doilea tratat
de aderare și, în special, al articolului 6 alineatul (2) din
Protocolul privind condițiile și aranjamentele referitoare la
admiterea Republicii Bulgaria și a României, încorporarea noilor state
membre în acord trebuie oficializată prin încheierea unui protocol la
acord;
ÎNTRUCÂT articolul 53 din acord prevede
că: „În sensul prezentului acord, prin «părți» se înțelege,
pe de o parte, Comunitatea, statele sale membre sau Comunitatea și statele
sale membre, în conformitate cu competențele care le sunt conferite prin
Tratatul de instituire a Comunității Europene și, pe de
altă parte, Republicile Costa Rica, El Salvador, Guatemala, Honduras,
Nicaragua și Panama, în conformitate cu competențele care le revin. De asemenea, acordul se aplică
măsurilor instituite de orice autorități de stat, regionale sau
locale de pe teritoriile părților.”;
ÎNTRUCÂT articolul 59 din acord prevede
că: „Prezentul acord se aplică teritoriilor în care se aplică
Tratatul de instituire a Comunității Europene și în
condițiile prevăzute de tratatul în cauză, pe de o parte,
și teritoriilor Republicilor Costa Rica, El Salvador, Guatemala, Honduras,
Nicaragua și Panama, pe de altă parte.”;
ÎNTRUCÂT articolul 60 din acord prevede
că: „Prezentul acord este redactat în dublu exemplar în limbile
daneză, engleză, finlandeză, franceză, germană,
greacă, italiană, olandeză, portugheză, spaniolă
și suedeză, fiecare din aceste texte fiind egal autentic.”;
CONVIN după cum urmează:
Articolul 1
Republica Bulgaria, Republica Cehă,
Republica Estonia, Republica Cipru, Republica Letonia, Republica Lituania,
Ungaria, Republica Malta, Republica Polonă, România, Republica Slovenia
și Republica Slovacă sunt încorporate, prin prezentul protocol, ca
părți la Acordul de dialog politic și de cooperare dintre
Comunitatea Europeană și statele sale membre, pe de o parte, și
Republicile Costa Rica, El Salvador, Guatemala, Honduras, Nicaragua și
Panama, pe de altă parte.
Articolul 2
În termen de șase luni de la parafarea
prezentului protocol, Uniunea Europeană transmite statelor sale membre
și Republicilor Costa Rica, El Salvador, Guatemala, Honduras, Nicaragua
și Panama versiunile lingvistice bulgară, cehă, estonă,
letonă, lituaniană, maghiară, malteză, polonă, română,
slovacă și slovenă ale acordului. Sub rezerva intrării în
vigoare a prezentului protocol, noile versiuni lingvistice devin autentice în
aceleași condiții ca versiunile întocmite în limbile actuale ale
acordului.
Articolul 3
Prezentul protocol face parte integrantă
din Acordul de dialog politic și de cooperare.
Articolul 4
Prezentul acord este redactat în dublu
exemplar în limbile bulgară, cehă, daneză, engleză,
estonă, finlandeză, franceză, germană, greacă,
italiană, letonă, lituaniană, maghiară, malteză,
olandeză, polonă, portugheză, română, slovacă, slovenă,
spaniolă și suedeză, fiecare din aceste texte fiind egal
autentic.
Articolul 5
1.           Prezentul protocol se
aprobă de Uniunea Europeană și de statele sale membre și de
Republicile Costa Rica, El Salvador, Guatemala, Honduras, Nicaragua și
Panama, în conformitate cu propriile proceduri ale acestora.
2.           Prezentul protocol intră
în vigoare în prima zi a lunii următoare datei la care părțile
și-au notificat reciproc încheierea procedurilor necesare în acest scop.
Adoptat la Bruxelles,
Pentru Consiliu
Președintele